પોલીસનો આરોપ હતો કે પોલીસને જે જગ્યાએ હનીપ્રીતના હોવાની ખબર પડતી તે જગ્યા પોલીસ પહોંચે તે પહેલા હનીપ્રીત ભાગી જતી. ત્યારે પોલીસ માટે તે જાણવું જરૂરી છે કે તે કોણ વ્યક્તિ છે જે હનીપ્રીતને મદદ કરી રહ્યું છે.હનીપ્રીત કહ્યું હતું કે તે ડિપ્રેશનનો શિકાર હતી માટે પોલીસની સમક્ષ અત્યાર સુધી નહતી આવી. જો કે પોલીસે જ્યારે તેની ડોક્ટર જોડે તપાસ કરાવી તો ડોક્ટર દ્વારા જાણવા મળ્યું કે હનીપ્રીતને કોઇ બિમારી નથી. નોંધનીય છે કે હનીપ્રીતની કસ્ટડી દરમિયાન તબિયત બગડી હતી. જે બાદ ડોક્ટરને બોલવવામાં આવ્યા હતા. પણ ડોક્ટરોએ તેની સ્વસ્થ જાહેર કરી હતી. ત્યારે હવે પોલીસ રિમાન્ડમાં 6 દિવસની અંદર પંચકૂલામાં થયેલા તોફાનોમાં હનીપ્રીતની શું ભૂમિકા હતી તે અંગે પોલીસ તેનાથી સધન તપાસ કરશે.